Diari Oficial de la Generalitat Valenciana


Sumari del DOGV 5377, del 30-10-2006 (2006/11443)

RESOLUCIÓ de 12 d'abril de 2006, del conseller d'Economia, Hisenda i Ocupació, per la qual s'autoritza una generació de crèdit per un import de 267.513,70 euros en el capítol II del subprograma 322.52 Formació Professional Ocupacional i Contínua.
------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5377

Data del DOGV
:   30-10-2006

Secció del DOGV
:   III. CONVENIS I ACTES - F) MODIFICACIONS PRESSUPOSTÀRIES

Número del document
:   2006/11296


Organisme emissor
:   Servei Valencià d'Ocupació i Formació

Tipus de document
:   Resolució

RESOLUCIÓ de 12 d'abril de 2006, del conseller d'Economia, Hisenda i Ocupació, per la qual s'autoritza una generació de crèdit per un import de 267.513,70 euros en el capítol II del subprograma 322.52 Formació Professional Ocupacional i Contínua. [2006/F11311]  
Per una resolució de la Direcció General del Servici Públic d'Ocupació Estatal es va acordar finançar amb un import de 310.513,70 euros les accions dels centres nacionals de Formació Professional Ocupacional traspassats a la Generalitat Valenciana a càrrec del Pla de Treball per al 2005 aprovat en la reunió de la subcomissió de coordinació del conveni de col·laboració en matèria de centres nacionals de Formació Professional Ocupacional.  
Aquest import va ser transferit a la Generalitat Valenciana pel Servici Públic d'Ocupació Estatal a finals de l'exercici passat.  
En la Llei 15/2005, de 26 de desembre, de Pressupostos de la Generalitat Valenciana per al 2006, es preveu per a aquesta finalitat crèdit en el capítol IV del Pressupost del SERVEF, subprograma 322.52 Formació Professional Ocupacional i Contínua, en la línia de subvenció T5670000 «Ajuda alumnes CENTRES NACIONALS de Formació» per un import de 43.000 euros.  
A fi de complir el Pla de Treball previst per als centres nacionals de Formació de la Comunitat Valenciana i atés que en el pressupost del SERVEF, no figura la totalitat dels crèdits que seran finançats pel Servici Públic d'Ocupació Estatal, la Direcció General del SERVEF proposa generar el crèdit restant, per un import de 267.513,70, en el capítol II del subprograma 322.52 Formació Professional Ocupacional i Contínua.  
Per tot això, vist l'informe favorable de la Intervenció Delegada en el SERVEF de data 9 de març del 2006 i el del director general de Pressupostos i Despeses de data 7 d'abril del 2006 i tenint en compte el que disposen els articles 32 i 37 del Text Refós de la Llei d'Hisenda Pública de la Generalitat Valenciana, els articles 17 i 19 de la Llei 15/2005, de 26 de desembre, de Pressupostos de la Generalitat Valenciana per a l'exercici 2006 i l'article 25.2) del Decret 41/2001, de 27 de febrer, del Govern Valencià, pel qual s'aprova el Reglament d'Organització i del Règim Jurídic del SERVEF, modificat pel Decret 173/2002 de 15 d'octubre, pel Decret 13/2003 de 18 de febrer i pel Decret 141/2003 d'1 d'agost, resolc:  
Primer  
Incrementar el pressupost d'ingressos del SERVEF en l'aplicació pressupostària 87.17.30.404.9130.21579, per un import de dos-cents seixanta-set mil cinc-cents tretze euros amb setanta cèntims (267.513,70 €).   
Segon  
Generar crèdit en el pressupost de despeses del SERVEF, en el capítol II Despeses de Funcionament del subprograma 322.52 Formació Professional Ocupacional i Contínua, per un import de 267.513,70 euros.  
València, 12 d'abril de 2006.. El conseller d'Economia, Hisenda i Ocupació: Gerardo Camps Devesa.